Cuba Sensitif, Golongan OKU Juga Berdepan Dengan Cabaran Mental, Sokongan Kita Bawa Perubahan!

Hidup dengan kecacatan fizikal
 atau sebaliknya, mampu mempengaruhi kesejahteraan individu yang mengalaminya. Malah kesihatan mental juga tidak terkecuali.

Kecacatan didefinisikan sebagai keadaan fizikal atau mental yang membatasi pergerakan, deria, atau aktiviti seseorang.

Bagi mereka yang dilahirkan cacat, ‘memasuki’ dunia ini setelah melalui peristiwa yang besar memerlukan penyesuaian mental yang kuat.

Apabila penyesuaian melampaui sumber sosial, emosi, dan kognitif seseorang individu,
kemurungan
 boleh berlaku sehingga merumitkan lagi kecacatan yang dialami.

Baru bergelar orang kelainan upaya (OKU)

Bagi mereka yang baru bertukar status daripada individu yang normal kepada OKU, kesihatan mental sememangnya cenderung untuk terjejas.

Perkara menyedihkan ini dapat difahami setelah seseorang melalui perubahan daripada badan berfungsi secara normal kepada individu yang harus bergantung bantuan pada orang lain.

Mereka juga mungkin bergelut dengan ingatan yang dimiliki saat tubuh masih mampu bergerak bebas dan sihat.

Dengan pergerakan fizikal yang terbatas
 sama ada secara mengejut ataupun tidak, perbezaan ini pasti memberi kesan terhadap kesihatan mental mereka.

Bukan mudah untuk menerima keadaan diri anda kini, malah ia boleh memakan masa hingga bertahun-tahun untuk ‘menghadam’ bahawa anda sudah tidak sama seperti dahulu.

Justeru, adalah normal bagi mereka untuk berasa murung atau marah kerana mereka sedang ‘berkabung’ dengan kehilangan kehidupan yang pernah dimiliki.

Apabila kecacatan berlaku akibat kemalangan atau penyakit, pesakit akan berasa sangat sukar untuk membiasakan diri dengan cara hidup baharu.

Para penyelidik telah menemui 8 fasa yang mungkin dilalui seseorang ketika menghadapi masalah kecacatan fizikal:

Terkejut

Berasa cemas

Penolakan (tidak menerima kenyataan)

Kemurungan

Kemarahan dalaman

Kemarahan luaran

Fasa penerimaan

Fasa penyesuaian

Orang kelainan upaya sejak lahir

Sebilangan individu pula sememangnya dilahirkan sebagai orang kelainan upaya.

Mereka mungkin mengalami kecacatan yang disebabkan oleh komplikasi semasa kehamilan, kelahiran, atau masalah genetik.

Sebahagian daripada anda mungkin berpendapat bahawa menjadi OKU sejak lahir adalah lebih mudah, tetapi pandangan ini sebenarnya kedengaran agak tidak sensitif kerana setiap orang mempunyai dugaan tersendiri.

Golongan yang sudah berstatus OKU
 sejak lahir mungkin menghabiskan bertahun-tahun berjuang untuk beroleh penerimaan daripada rakan sebaya dan guru mereka.

Bukan itu sahaja, mereka juga mengalami kesukaran dalam menjalin hubungan baru, menghadapi masalah untuk beralih ke fasa dewasa dan bahkan untuk mendapatkan pekerjaan.

Tanda-tanda kemurungan dalam kalangan OKU

Segelintir individu OKU terutamanya yang baharu bertukar status, sering bergelut seorang diri tanpa mendapat sokongan moral yang diperlukan.

Kekurangan motivasi dan kata-kata semangat daripada orang tersayang berisiko meningkatkan lagi kecenderungan untuk depresi berlaku.

Bukan itu sahaja, perkara-perkara berikut turut mampu menyumbang terhadap kesihatan mental yang terjejas bagi golongan OKU, antaranya:

Pengasingan sosial

Walaupun kesunyian mempengaruhi setiap orang dari semua lapisan masyarakat, ia menjadi lebih mencabar bagi golongan yang hidup dengan kecacatan.

Malah, dalam satu tinjauan di UK dilakukan berkenaan golongan OKU, seperempat responden melaporkan
mereka sering berasa kesunyian setiap hari.

Dengan pergerakan yang terbatas dan keperluan untuk bergantung bantuan terhadap orang lain, mereka lebih rela duduk di rumah kerana tidak mahu menyusahkan sesiapa.

Kesempitan wang

Bagi golongan OKU yang tidak mampu bekerja, faktor wang pasti lebih sukar kerana kos pengurusan kecacatannya yang tinggi seperti peralatan, ubat-ubatan dan janji temu yang semestinya tidak murah.

Diskriminasi

Kesihatan mental bagi orang yang didiskriminasi kerana kecacatannya boleh terjejas lantas berisiko mencetuskan kemurungan.

Penyelidikan menunjukkan bahawa diskriminasi sebegini selalu terjadi pada usia yang muda.

Kecacatan seseorang OKU mampu memberi kesan buruk terhadap kesihatan mental remaja, dan sebilangan besarnya tercetus melalui penindasan dan buli daripada orang sekeliling.

Selain fakor-faktor di atas, jika anda mempunyai atau mengenali rakan/ahli keluarga OKU, sentiasa perhatikan tanda-tanda depresi yang mungkin dialami, seperti:

Kesukaran mengingati sesuatu, menumpukan perhatian atau membuat keputusan yang mudah

Berasa letih sepanjang masa walaupun cukup tidur

Rasa tidak berdaya atau tidak berharga

Mengalami insomnia
 atau terlalu kerap tidur

Selalu
bad
mood dan menghadapi masalah untuk bertenang

Kehilangan minat terhadap perkara yang pernah digemari

Peningkatan selera makan atau kehilangan selera makan

Kerap merasa sakit, seperti sakit kepala, masalah pencernaan atau sakit yang tidak dapat dijelaskan

Perasaan sedih atau cemas yang berterusan

Pemikiran atau
 cubaan membunuh diri yang kerap

Mereka memerlukan bantuan anda!

Seringkali, golongan OKU mendapatkan keperluan perubatan secara berkala, tetapi keperluan emosi dan mental mereka sering terlepas pandang.

Oleh itu, para penjaga, pengasuh atau orang di sekeliling haruslah sentiasa cakna dan peka dengan perubahan individu yang dijaga sama ada dari segi
fizikal, emosi bahkan mental.

Bagi para pembaca yang berada di dalam situasi ini, usahlah pendam segala lara yang terbuku di hati.

Berasa tertekan dan sedih atas perubahan mahupun peristiwa yang mengubah hidup kita secara total adalah cukup normal.

Pun begitu, ini tidak bermakna anda harus putus harapan, kerana hidup ini adalah anugerah Tuhan yang cukup berharga.

Maka, kuatkan semangat dan banyakkan bersabar kerana semua yang berlaku ada hikmahnya!


Elak Jenis Makanan Dan Minuman Ini Jika Tekak Rasa Perit Dan Gatal!

Orang kata, kalau sakit tekak kena minum air panas untuk melegakan kerongkong yang kering! Namun, jangan terkejut jika kami katakan bahawa jenis minuman kopi sejuk boleh membantu tekak anda itu.

Tak percaya? Teruskan pembacaan anda.

Kenapa individu boleh terkena sakit tekak?

Selain
mengambil ubat atau lozeng
 yang boleh memberikan rasa nyaman pada tekak anda itu, ada lagi perkara lain yang wajar diberikan perhatian khusus iaitu
 makanan dan minuman yang perlu diambil atau dielak
.

Menurut kepercayaan orang kita, ada minuman yang kena elak ketika sakit tekak.

Sebelum pergi dengan lebih mendalam lagi, wajarlah untuk kita semua tahu akan
punca sebenar sakit tekak
 ini terlebih dahulu.

Untuk pengetahuan anda, sakit tekak mungkin disebabkan oleh 2 mikroorganisma iaitu virus dan bakteria atau pelbagai lagi faktor risiko yang lain.

Sakit yang disebabkan oleh virus akan membawa kepada kondisi Pharyngitis dan kebiasaannya mengakibatkan selesema atau flu yang boleh sembuh dengan sendiri.

Sakit yang disebabkan oleh bakteria pula didalangi oleh bakteria bernama Streptococcus dan mungkin memerlukan ubatan antibiotik untuk rawatan.

Bergantung kepada sebabnya, simptom-simptom sakit tekak mungkin akan berbeza, antaranya:

Rasa perit pada tekak

Rasa gatal pada tekak

Rasa sakit bila makan atau bercakap

Rasa berat bila cuba membuka mulut

Kesukaran menelan makanan

Kelenjar pada leher atau rahang membengkak

Timbul nanah pada tonsil

Suara berubah menjadi serak/garau

Jenis minuman kopi tertentu baik untuk penderita sakit tekak?

Seperti mana yang kita semua pernah alami, tekak kita akan menjadi sangat ‘manja’ jika terkena kondisi ini.

Kenapa? Ini kerana terdapat banyak pantang larang dari segi makan dan minum ketika sakit tekak.

Antara yang paling popular adalah kita tidak boleh makan makanan bergoreng, berminyak dan berlemak serta minuman berais jika mahu sembuh dengan cepat.

Dalam pada itu,
merokok sama ada jenis tembakau atau elektronik
 tentu sekali adalah larangan keras ketika menghidap kondisi ini.

Ya, kesemua pantang larang ini memang wajar dipatuhi kerana ia bukan sahaja bagus untuk tekak malahan juga kesihatan tubuh badan secara keseluruhan.

Pun begitu, ada satu minuman ini yang dikatakan sangat penting untuk dielakkan!

Kopi adalah musuh utama penderita sakit tekak?

Buat penggemar pelbagai jenis
minuman kopi dan kafein
, ini mungkin merupakan berita buruk buat anda.

Ini kerana kondisi ini mungkin akan membuat tekak anda berasa sangat kering dan segala makanan serta minuman yang membuat ia lebih teruk wajar dielakkan.

Seperti mana yang kita semua tahu juga, kopi serta pelbagai lagi minuman berkafein seperti teh dan soda turut akan mengakibatkan tekak kita terasa lebih kering.

Tambahan lagi, pelbagai jenis minuman kopi dan kafein juga bersifat diuretik yang boleh meningkatkan risiko kalian mengalami dehidrasi tubuh badan.

Jika masih mahu mengambilnya…

Pun begitu, kami tidak kata yang anda tidak boleh langsung mengambilnya ya?

Anda masih boleh minum pelbagai jenis minuman kopi termasuklah
kopi dalgona kegemaran ramai
 itu.

Akan tetapi, ada beberapa petua yang wajar diikuti ketika mengambilnya!

Pilih jenis minuman kopi sejuk

Ketika mengalami sakit tekak, tekak kita secara semula jadinya akan menjadi sangat kering lantas mengakibatkan rasa perit dan gatal.

Selain daripada kering, ia juga mungkin akan menjadi bengkak dan segala yang panas hanya akan memburukkan lagi kondisi tekak anda.

Dengan
meminum minuman yang sejuk
, ia mungkin akan dapat membantu melegakan tekak yang bengkak itu.

Ini juga sekali gus dapat mengurangkan risiko dehidrasi yang mungkin boleh berlaku akibat kekeringan air dalam tubuh badan.

Jangan sentuh kopi panas

Sehubungan dengan itu, sakit tekak juga mungkin akan mengakibatkan tubuh badan penderita terasa panas dan berpeluh teruk.

Minum kopi atau
segala minuman panas pula
 mungkin akan mengakibatkan suhu badan menjadi lebih tinggi berbanding biasa.

Jadi, sila pilih kopi sejuk dan jangan kopi panas ya?

Konklusinya, penderita sakit tekak perlu jaga makan dan minum agar kesakitan yang dialami oleh anda itu dapat pulih dengan segera.

Sekiranya anda mengalami kebimbangan mengenai kondisi ini, segera berjumpa doktor okay!


Dapatkan 6 Makanan Ini Untuk Kekal Sihat Sebagai Seorang Lelaki

Anda tahu bahawa diet yang sihat adalah penting untuk kesihatan, tetapi anda rasa anda sudah mendapatkan nutrien yang mencukupi daripada makanan harian anda? Mati pucuk, pemulihan otot selepas senaman, kemurungan, kemerosotan kognitif, kemandulan, dan banyak lagi – Mari kita lihat makanan yang boleh membantu meningkatkan kesihatan lelaki.

Tiram

Tiram mengandungi lebih banyak zink dalam setiap hidangan berbanding mana-mana makanan yang lain. Seperti yang kita tahu, zink adalah mikronutrien penting untuk kesihatan prostat: Tahap zink yang rendah terkait dengan masalah kesuburan dan prostat. Badan kita tidak mempunyai kuantiti zink yang mencukupi. Jadi adalah penting untuk mencukupkannya dalam setiap hidangan atau melalui suplemen. Jumlah disyorkan setiap hari bagi lelaki adalah lebih kurang 11 mg.

Salmon liar

Kekurangan Vitamin D boleh menyebabkan mati pucuk (ED). Jadi pegambilan vitamin D yang mencukupi boleh membantu mengurangkan risiko ED dengan mengurangkan kerosakan pembuluh darah yang dicetuskan oleh keradangan, menurut kajian yang diterbitkan pada tahun 2012.

Biasanya lelaki yang mengalami disfungsi erektil mempunyai peluang yang lebih besar mendapat keradangan endothelial berbanding orang lain, dan ia dipercayai bahawa mengurangkan keradangan ini boleh meningkatkan aliran darah. Sekeping kecil salmon liar mengandungi sehingga 112 peratus vitamin D daripada keperluan harian yang disyorkan.

Kacang walnut

Kacang walnut adalah antara sumber terbaik asid lemak omega-3, antioksida, dan phytochemicals, yang sangat baik untuk kesihatan otak. Super-nutrien ini telah terbukti berkesan dalam mencegah kemurungan dan mengekalkan fungsi kognitif. Walnut juga terbukti mampu melawan tekanan oksidatif dan keradangan yang berlaku disebabkan penuaan, menurut kajian yang diterbitkan pada tahun 2014 dalam The Journal of Nutrition. Satu perempat cawan walnut mengandungi 2.7 gram lemak omega-3. Dan ini sudah melebihi jumlah harian yang disyorkan.

Susu coklat

Susu coklat boleh menjadi minuman segar yang berharga oleh banyak atlet sukan lasak, menurut penyelidik Central Washington University di Ellensburg, Washington, yang diterbitkan pada tahun 2012.

Susu coklat rendah lemak mengandungi nisbah karbohidrat:protein sebanyak 4:1, iaitu setanding dengan pelbagai minuman sukan komersial. Ia juga membekalkan cecair dan sodium yang disyorkan untuk membantu dalam pemulihan selepas senaman. Kajian ini menasihatkan pengambilan susu coklat langsung selepas senaman dan dua jam kemudian.

Buah-buahan dan sayur-sayuran

Buah-buahan dan sayur-sayuran kaya dengan serat dan mengandungi phytonutrien yang boleh membantu melindungi jantung anda, melawan keletihan, dan memberikan anda perasaan yang menyenagkan. Walaupun lelaki memerlukan lebih banyak campuran ini berbanding wanita, Mereka dinasihatkan supaya mengambil 2 cawan buah-buahan dan 2.5 hingga 3 cawan sayur-sayuran setiap hari.

Penuhkan separuh pinggan anda dengan buah-buahan dan sayur-sayuran dalam setiap hidangan. Isi bahagian yang berbaki dengan bijirin dan protein berkualiti tinggi, seperti kacang, sesuaikan kuantiti ikan dan ayam. Kadangkala ambil daging merah dan tenusu.

Tumpukan pada kepada warna, kepelbagaian, dan kesegaran. Semakin lama diet anda akan menjadi lebih baik dan lazat serta sihat. Mulakan dnegan langkah kecil. Sebagai contoh tambah salad sekali sehari. Memandangkan ia adalah tabiat yang baik, anda boleh terus menambah kuantitinya lebih banyak.

Anda tidak perlu untuk menjadi sempurna dan anda tidak perlu meninggalkan makanan kegemaran anda untuk jadi sihat. Kehidupan yang sihat dan bertenaga adalah perjalanan jangka panjang, bukan hanya semalaman. Jangan berhenti berusaha.


Ini KOMPLIKASI Demam Denggi, Boleh Jadi Punca Nyawa Melayang!

Jangkitan demam denggi berjangkit boleh dikatakan keadaan yang boleh terjadi kepada mana-mana individu. Tetapi apakah kesan komplikasi yang berisiko dialami setelah dijangkiti?

Demam denggi berjangkit, penularan yang membimbangkan

Selepas bertahun-tahun, demam denggi masih lagi menjadi cabaran utama dalam kesihatan awam di Malaysia. Penyakit berjangkit ini sentiasa mencatatkan bilangan kes yang tinggi setiap tahun.

Meskipun ada sedikit penurunan yang ditunjukkan dalam tahun-tahun belakangan ini, angkanya masih di tahap yang membimbangkan.

Walaupun ia kerap berlaku, tidak sama sekali bermakna demam ini tidak berbahaya. Bahkan, banyak komplikasi yang boleh berlaku. Jangan ambil mudah.

Silap haribulan, kita dan ahli keluarga boleh menjadi mangsa.

Antara komplikasi demam denggi berjangkit adalah:

1. Pendarahan

Salah satu jenis demam denggi berjangkit yang paling bahaya adalah demam denggi berdarah. Dalam kes ini, pesakit boleh mengalami pendarahan di seluruh badan.

Ini termasuk hidung, gusi, mata dan di bawah kulit. Kadangkala,
pendarahan boleh berlaku di dalam faraj, darah haid akan menjadi lebih banyak
.

Air kencing turut bercampur darah jika berlaku pendarahan di dalam pundi kencing. Tidak terkecuali juga usus berdarah di mana najis akan berubah warna. Paling parah adalah pendarahan di dalam otak.

Komplikasi demam denggi berjangkit: 2. Kejutan (shock)

Shock atau kejutan adalah komplikasi lain yang mungkin berlaku. Apa yang berlaku adalah tekanan darah menurun secara tiba-tiba secara mendadak.

Ia berlaku kerana
jangkitan denggi
 menyebabkan sebahagian daripada cecair di dalam darah keluar daripada peredaran darah. Kesannya, isi padu darah berkurang seterusnya mengurangkan tekanan darah.

Apabila tekanan menjadi rendah, darah gagal untuk dibekalkan kepada organ-organ di seluruh badan, terutamanya organ-organ utama seperti otak, jantung, hati dan buah pinggang.

3. Kegagalan organ

Bertitik tolak daripada kejutan, komplikasi ini boleh berlaku. Organ utama yang menjadi kebimbangan adalah otak, jantung, hati dan buah pinggang.

Kegagalan organ-organ ini pastinya akan mengganggu fungsi badan yang normal.

Jika tidak diuruskan segera, atau kegagalan yang berlaku terlalu teruk sehingga tidak dapat diselamatkan, pesakit mungkin berkahir dengan kematian.

4. Paru-paru berair

Paru-paru berair atau
pleural effusion
berlaku kerana jangkitan demam denggi berjangkit menyebabkan cecair di dalam salur darah keluar daripada peredaran darah.

Antara tempat cecair tersebut akan terkumpul adalah di sekeliling paru-paru. Pengumpulan cecair ini menyukarkan paru-paru untuk mengembang dan menjalankan fungsinya dengan baik.

Selain paru-paru, organ lain juga boleh terkesan seperti jantung (
pericardial effusion
) dan abdomen (
ascites
).

Ini adalah antara komplikasi utama demam denggi. Berhati-hati dengan penyakit ini. Nyamuk aedes meskipun bersaiz kecil, mampu membawa maut kepada manusia.

Untuk mendapatkan lebih banyak info tentang Penyakit Berjangkit, sila dapatkannya
di sini.


Percaya Meruang ATASI Masalah Faraj Longgar & Busuk? Anda Ternyata SALAH!

Berbicara mengenai organ intim wanita; faraj, pasti banyak mitos dan kepercayaan yang dipercayai menjadi ikutan.

Antaranya seperti meruang perlu dilakukan untuk menyelesaikan masalah
 faraj longgar
 dan
faraj busuk
.

 Namun, sejauh mana kebenaran kedua-dua kepercayaan tersebut? Ikuti artikel ini untuk tahu cara meruang faraj yang betul dengan lebih mendalam lagi!

Apakah itu meruang faraj?

Meruang atau
douching
 diambil dari perkataan asal
douche
 yang berasal dari bahasa Perancis yang bermaksud sebagai mencuci atau merendam.

Ia merupakan kaedah untuk mencuci faraj, yang kebiasaannya menggunakan campuran air bersama cuka.

Manakala
douches
yang dijual di kedai ubat dan pasar raya pula mengandungi antiseptik serta tambahan wangian. Ia dijual dalam botol atau beg yang disemburkan ke dalam faraj melalui tiub yang disediakan.

Apa kesan cara meruang terhadap Miss V?

Seperti yang disebutkan pada awal tadi, secara mudahnya, cara meruang ini dilakukan untuk membersihkan faraj, walaupun hanya terdapat kajian kecil sahaja mengenai keberkesanan meruang ini.

Sebaliknya, proses meruang yang dilakukan tidak mendatangkan sebarang manfaat atau kebaikan, tetapi boleh
menyebabkan risiko masalah berkaitan organ intim dan reproduktif wanita
.

Berikut antara masalah kesihatan yang boleh berlaku:

Vaginosis bakteria

Kaedah meruang sebenarnya boleh mengganggu keseimbangan bakteria semula jadi dalam Miss V, dipanggil sebagai
vaginal flora.

Perubahan ini menjadi persekitaran dalam faraj sebagai tempat yang sesuai untuk pembiakan bakteria yang boleh menyebabkan jangkitan.

Jangkitan ini boleh mengakibatkan peningkatan masalah keputihan yang mempunyai bau yang kuat dan busuk serta berisiko mengeluarkan bau hanyir.

Mengalami vaginosis bakteria pula boleh meningkatkan lagi risiko untuk mengalami kelahiran pramatang dan jangkitan kelamin.

Kajian mendapati individu wanita yang berhenti melakukan
douching
ini akan mengurangkan risiko untuk mendapat jangkitan bakteria.

 Penyakit radang pelvis (PID)

Ia merupakan satu jangkitan yang berlaku pada rahim, tiub fallopian, dan/atau ovari.

Terdapat kajian yang menyatakan bahawa individu wanita yang mengamalkan kaedah meruang ini berdepan risiko sebanyak 73% untuk mendapat PID.

Ia  berlaku apabila bakteria merebak ke faraj dan memasuki sistem pembiakan.

Ia mungkin menghasilkan lendiran yang banyak dan berbau.

 Komplikasi kehamilan

Individu wanita yang melakukan cara meruang, lebih dari seminggu sekali adalah lebih sukar untuk hamil berbanding individu wanita yang tidak meruang.

Meruang juga boleh
meningkatkan risiko kehamilan ektopik
 – di mana implan embrio berada di luar rahim – sebanyak 76%.

Semakin kerap anda melakukan kaedah meruang, semakin tinggi dan besar risiko menghadapi kehamilan ektopik.

 Kanser serviks

Kaedah meruang yang dilakukan walaupun seminggu sekali, dipercayai mempunyai kaitan dengan kemungkinan untuk meningkatkan risiko menghidapi kanser serviks.

Perlukah untuk meruang?

Menurut pakar kesihatan, termasuk pakar dari
American College of Obstetricians and Gynecologist
s (ACOG), anda dinasihatkan dan disarankan untuk menghindari serta mengelakkan daripada melakukan
douching
.

Menjadikan kaedah meruang sebagai satu amalan untuk membersihkan Miss V boleh mengganggu tahap bakteria dan pH faraj.

Perubahan ini boleh menyebabkan pertumbuhan bakteria yang tidak baik dan
sekali gus berisiko untuk mengalami jangkitan yis
.

Meruang juga boleh menyebabkan bakteria yang tidak baik ini merebak ke saluran pembiakan jika seme
mangnya sudah terdapat jangkitan pada kemaluan.
Jadi, apa yang boleh kalian lakukan sebagai alternatif cara meruang faraj?

Bagaimana untuk membersihkan faraj dengan betul?

Sebenarnya, anda tidak perlu untuk membersihkan faraj tetapi anda perlu membersihkan vulva.

Apa itu vulva?
Faraj, adalah nama panggilan umum bagi satu organ intim wanita
.

Ia merupakan saluran otot tertutup yang terdiri daripada dua bahagian; bahagian luar dan dalam.

Vulva merupakan bahagian luar kawasan intim wanita yang terdiri daripada beberapa struktur utama iaitu labia (yang bermaksud bibir) mayora, labia minora, klitoris, bulu pubis (mons pubis), saluran kencing (uretra) dan pintu masuk faraj.

Manakala faraj adalah saluran dalaman di dalam badan anda.

Sekiranya anda ingin mencuci vulva anda, anda boleh lakukannya dengan hanya membasuh dengan menggunakan air suam dan sabun ringan untuk menjaga tahap kebersihannya.

Manakala penggunaan pencuci dan semburan feminin yang dikatakan dapat membantu mengurangkan bau dan
membersihkan faraj
 adalah tidak diperlukan, malahan vagina anda juga tidak memerlukan bau wangi seperti haruman ros.

Sebaliknya, produk sebegini adalah tidak diperlukan dan boleh mendatangkan bahaya kerana ia boleh mendatangkan kerengsaan kepada vulva dan faraj.

Jadi, anda perlu tahu bahawa cara meruang yang betul adalah dengan
tidak mengamalkan douching
 ini sebaliknya hanya membersihkan kemaluan dengan cara yang betul sudah memadai.


Finger Clubbing: Perubahan Bentuk Jari dan Kuku

Jari belantan (
f
inger clubbing)
 adalah perubahan khusus dalam bentuk jari dan kuku anda. Ia juga dipanggil sebagai
digital clubbing
atau
 Hippocratic finger.
 Keadaan ini menyebabkan kuku anda terbentuk seperti keadaaan sudu yang terbalik. Ia disebabkan oleh pembentukan tisu dibahagian jari (
terminal phalanges
) yang menyebabkan bahagian hujung jari membesar dan kuku melengkung ke bawah.

Menurut
Cancer Research UK
, jari belantan berlaku dalam lebih daripada 3 daripada 10 orang (35%) dengan kanser paru-paru bukan sel kecil tetapi hanya kira-kira 4 daripada 100 orang (4%) dengan kanser paru-paru sel kecil.
Anda juga boleh mendapatkannya dengan mesothelioma (tumor yang berkembang daripada tisu mesotelium).

Menurut kajian
Finger Clubbing: Do We Require Digital Index Quantitator?,
jari belantan ditemui dalam pelbagai keadaan termasuk penyakit paru-paru, kardiovaskular, hati, tiroid dan gastrousus. Ia juga boleh digredkan dalam 5 peringkat iaitu:

Peringkat 1: Permukaan kuku yang tidak sekata dan lembut

Peringkat 2: Peningkatan sudut
hyponychial

Peringkat 3: Menyerlahkan kecembungan kuku

Peringkat 4: Belantan (
clubbed
) muncul pada hujung jari

Peringkat 5: Wujud perubahan berkilat atau berkilau dalam kuku atau dan berhampiran kulit

Punca jari belantan

Walaupun keadaan jari belantan dikaitkan dengan keadaan kesihatan paru-paru, namun terdapat beberapa sebab yang berpotensi.

i) Idiopati (
Idiopathic)

Ini adalah kategori di mana belantan berlaku tanpa sebab yang jelas dan tiada apa-apa sebab perubatan.

ii) Ciri-ciri warisan

Terdapat beberapa cara belantan boleh diwarisi. Kebiasaannya ia diwarisi dalam pembentukan dominan autosomal, iaitu jika salah seorang daripada ibu bapa anda pembawanya, ada kemungkinan 50:50 anda juga mewarisinya.

iii)
Secondary clubbing

Ia merujuk kepada belantara yang berlaku bersama dengan keadaan perubatan. Keadaan biasa yang dikaitkan adalah:

Kanser paru-paru

Kanser lain

Keadaan paru-paru

Penyakit jantung kognital

Keadaan gastrousus

Masalah endokrin

Diagnosis

Kebiasaannya belantan diperhatikan melalui pemeriksaan fizikal dan berdasarkan penemuan lain seperti kehadiran penyakit paru-paru atau kanser.

Pengukuran lain boleh dilakukan untuk mengesahkan diagnosis termasuk:

Gambar A adalah keadaan kuku normal dan gambar B keadaan jari belantan (
finger clubbing
). Sumber:
semanticscholar.org

Lovibond’s profile sign
: Sudut antara pangkalan kuku dan kuku itu sendiri

Nisbah kedalaman distal/interphalangeal

Schamroth’s sign:
Kekurangan tingkap (jurang) di antara jari-jari, apabila digit dari setiap tangan diletakkan bersama-sama dengan kedua-dua tangan bersentuhan

Bagaimanapun, diagnosis boleh berbeza mengikut keadaan kesihatan seseorang.


Ibu Takut Anak Datang Alergik Termakan Kuih Raya Berkacang? Ini Fakta Mitos Alahan Kekacang

Ketika menyambut Hari Raya Aidilfitri, kita akan dihidangkan dengan pelbagai jenis kuih raya dan makanan yang pelbagai. Namun, sebagai penghidap alahan, hari raya mendatangkan 1001 cabaran. Kuih kacang, kuah kacang, sambal sotong dan sebagainya, semuanya merupakan mimpi ngeri bagi mereka yang mempunyai alahan.

Namun, sudah tentulah ada caranya untuk mengelakkan semua masalah ini daripada berlaku. Jika anda kerap alami
masalah gatal hidung atau kerongkong
 pada hari raya, sudah pasti anda akan lebih berhati-hati ketika menjamah makanan di rumah orang.

Tetapi, bagaimana pula dengan ibu bapa yang
mempunyai anak yang menghidap alahan
? Apakah cara yang terbaik untuk pastikan mereka tidak makan secara sewenang-wenangnya?

Alahan terhadap kacang
 merupakan satu masalah kesihatan yang kian meningkat. Kini, ia mempengaruhi hampir 2% kanak-kanak di seluruh dunia. Dalam kebanyakan orang, alahan kacang bermula dari kecil dan perlukan pemantauan yang rapi.

Dalam artikel di bawah, kami akan terangkan beberapa fakta mengenai alahan kacang.

Alahan terhadap kacang, fakta dan mitos mengenainya

Aduh, sedapnya kuih kacang! Ruginya kalau tak makan di pagi raya. Namun, bukan semua orang boleh makan juadah yang mengandungi kacang.

Sebenarnya, ada di antara kita yang menghidap alahan terhadap kacang. Jangan pandang remeh ya,
alahan ini boleh membawa maut tau!

Tetapi, apakah maksud alahan kacang? Alahan kacang berlaku apabila badan kita memberikan tindak balas yang luar biasa terhadap kacang. Alahan jenis ini juga merupakan
alahan makanan yang paling lazim.

Jadi, jika anda ingin elakkan alahan sebegini di pagi raya, ada beberapa perkara yang anda perlu tahu. Antaranya ialah:

Mitos 1: Tak apa makan kuih kacang. Sikit je, tak akan jadi apa-apa!

Jangan sesekali biarkan anak anda menjamah makanan berkacang walaupun dalam kuantiti yang sedikit. Malah, tidak ada ‘jumlah selamat’ untuk penghidap alahan. Semuanya boleh menyebabkan reaksi yang negatif,
termasuklah anafilaksis.

Oleh sebab itu, sebelum makan, pastikan anda periksa dahulu sama ada makanan yang diambil mengandungi kekacang atau tidak. Jika tidak pasti, tanya tuan rumah dahulu ya!

Mitos 2: Kalau biasakan anak makan kekacang, lama-lama alahan akan hilang

Ini merupakan salah satu mitos mengenai alahan yang sangat berbahaya. Hingga hari ini, tidak ada sebarang penawar untuk masalah alahan makanan.

Malah, cara yang terbaik untuk elakkan simptom alahan adalah dengan menghindari makanan yang mengandungi kekacang. Jadi, jangan sesekali biar anak makan kuih kacang atau kuah kacang jika mereka mempunyai alahan.

Menurut kajian, alahan kacang merupakan sesuatu yang dihidap sepanjang hayat.

Hanya 1 daripada 5 kanak-kanak sahaja yang akan membesar dan tidak lagi mempunyai alahan kacang setelah mereka menginjak dewasa.

Mitos 3: Anak mungkin akan terkena alahan jika berada di dalam bilik yang mengandungi kekacang

Ketika sambutan hari raya, berada di dalam satu bilik yang menyajikan makanan yang mengandungi kekacang merupakan sesuatu yang tidak dapat dielakkan.

Walau bagaimanapun, ibu bapa janganlah terlalu bimbang. Walaupun anak menghidap alahan kekacang, tidak menjadi masalah untuk mereka berada berdekatan dengan kuih kacang atau makanan lain.

Malah,
menyentuh atau menghidu kekacang
 jarang sekali menyebabkan reaksi alahan yang teruk. Kebanyakan reaksi alahan berlaku apabila individu menelan makanan yang mengandungi kacang.

Mitos 4: Alahan makanan tidak serius seperti alahan lain

Alahan makanan boleh membawa maut. Malah, hampir 40% kanak-kanak yang mempunyai alahan makanan pernah mengalami reaksi yang serius dan mengancam nyawa.

Di Amerika Syarikat, 8% kanak-kanak menghidap sekurang-kurangnya 1 jenis alahan. Ini bermaksud, 1 daripada 13 kanak-kanak perlu menjauhi makanan tertentu.

Antara makanan yang lazim menyebabkan alahan ialah kacang,
susu
, soya,
telur
, gandum, kerang dan bijan. Semua bahan ini digunakan secara meluas dalam makanan harian kita. Jadi, ia merupakan sesuatu yang sukar untuk dielakkan.

Baca juga:

Alahan Makanan, Berlaku Apabila Tubuh Badan Menganggap Makanan Itu Bahaya?

Intoleransi Makanan BERBEZA Dengan Alahan, Parents Harus Peka Ya

Mitos 5: Anak sakit perut selepas makan kuih kacang, ini mesti sebab alahan!

Jangan sesekali lakukan diagnosis kendiri atau percaya dengan cakap-cakap saudara-mara.

Semua jenis alahan perlulah diperiksa dan disahkan oleh doktor. Malah, jika ibu bapa mengalami alahan yang sama, ada kemungkinan anak dapat hidup normal dan boleh makan kekacang seperti biasa.

Jika ada makanan tertentu yang menyebabkan anda atau anak rasa tidak selesa, ada beberapa faktor lain yang boleh menyebabkannya selain alahan. Sebagai contoh, anak anda mungkin
menghidap intoleransi
 atau sensitiviti terhadap makanan.

Atau, anak anda mungkin sebenarnya
sedang alami keracunan makanan!

Jadi, jika anak
rasa tidak sedap perut
 selepas makan kuih kacang atau apa-apa makanan raya, cepat-cepatlah berjumpa doktor untuk pemeriksaan lanjut!


Apakah itu IQ? Adakah ia Penting?

IQ sering disebut sebagai pengkur kepada tahap kecerdasan seseorang. Mereka yang mendapat mata tinggi dalam ujian IQ dianggap sebagai genius dan mempunyai masa depan cerah. Adakah dakwaan ini benar?

Memahami maksud IQ

Intelligence quotient
adalah istilah penuhnya. Ia mengukur potensi seseorang dalam membuat sesuatu pertimbangan. Dalam bahasa lain, ia melihat bagaimana seseorang itu mampu menggunakan maklumat serta logik untuk menjawab persoalan dan membuat jangkaan. Memori dan potensi menyelesaikan teka-teki juga mungkin diambil kira.

Markah purata adalah antara 85 hingga 114. Ujian banyak boleh didapati secara atas talian di internet.

Mungkin ada golongan atau ibu bapa yang begitu obses dengan IQ. Sebenarnya, adakah bacaan yang tinggi membolehkan mereka menjadi seperti Albert Einstein atau Stephen Hawking? Belum tentu. Terdapat banyak faktor lain yang menentukan nasib hidup seseorang selain tahap kecerdasan seseorang.

Bagaimana IQ diukur?

Terdapat ujian dengan set soalan yang khusus dan ia mungkin berbeza mengikut negara, bidang dan umur. Ada yang direka untuk kanak-kanak, ada juga untuk dewasa atau kumpulan tertentu seperti tentera dan polis.

Tidak kira bagaimana teliti pun soalan yang dibuat, sentiasa akan ada kecenderungan ke arah mana-mana kumpulan. Tiada satu set ujian yang sesuai untuk semua orang. Sebagai contoh, mengenali siapa George Washington mungkin satu penanda aras penting di Amerika Syarikat. Walau bagaimanapun, di Jepun mungkin berbeza.

Ujian IQ juga kadangkala merangkumi soalan-soalan yang rumit dan teliti. Contohnya, perbezaaan maksud antara cuaca dan iklim atau istilah-istilah penting dalam perlembagaan negara. Ada juga yang menguji tahap memori seseorang dan potensi menyelesaikan teka-teki atau soalan matematik.

IQ adalah penting tetapi mungkin tidak seperti yang anda fikirkan

Mereka yang terlalu mengambil berat soal IQ mungkin tidak faham sepenuhnya tentang kejayaan di dalam hidup. Ia tergantung kepada banyak faktor termasuk cita-cita, kegigihan, peluang, kebolehan merancang dan mungkin nasib.

Tidak kira betapa bijak seseorang itu, jika tiada peluang untuk mencipta sesuatu dalam kehidupan, markah ujian yang tinggi tidak akan menatijahkan kejayaan dalam hidup mereka. Kejayaan itu sendiri perlu disingkap dengan lebih luas dan bukan sekadar akademik kerana kertas ujian tidak sepenuhnya menggambarkan kebolehan seseorang.

Masih terdapat ramai orang yang mungkin gagal mengikuti sistem akademik tetapi sangat berjaya dalam kehidupan. Apa yang penting adalah kegigihan dan mencari peluang yang ada.

Kata Albert Einstein, “Jika kamu menilai seekor ikan melalui kemampuannya memanjat pokok, ia akan hidup selamanya memikirkan bahawa dirinya adalah bodoh.”

IQ adalah pembantu, bukan penentu kejayaan.


PERHATIAN Mak Buyung! Jangan Makan 10 Ubat Ini, Bahaya Untuk Ibu & Kandungan

Ubat dilarang semasa hamil merupakan salah satu pertanyaan yang sering diajukan oleh ibu mengandung.

Mungkin ramai yang sudah hafal
makanan atau aktiviti yang perlu mak buyung elakkan.

Namun begitu, tahukah anda terdapat ubat yang boleh mempengaruhi kesihatan janin di dalam kandungan?

Oleh sebab itulah ibu hamil perlu peka terhadap ubat yang diambil.

Temujanji secara berkala dengan doktor perlu dipatuhi agar tahap kesihatan boleh dipantau dan sekiranya terdapat persoalan, boleh ditanyakan ketika itu.

Artikel ini akan menyenaraikan 10 jenis ubat yang perlu bakal ibu elak semasa hamil.

Teruskan membaca untuk tahu dengan lebih lanjut berkaitan ubat dilarang semasa hamil ini.

Pengelasan mengikut profil keselamatan kepada ibu mengandung

Mudah untuk setiap wanita hamil keliru apabila ia berkaitan dengan ubat yang boleh atau tidak boleh diambil.

Saranan berkenaan dengannya bergantung kepada dapatan kajian semasa yang disokong oleh badan kesihatan global.

Apabila sesuatu larangan dibuat untuk elakkan pengambilan ubat tertentu, ia boleh membawa 2 maksud:

Ubat yang diambil boleh menyebabkan
kesan negatif terhadap tahap perkembangan janin.

Dapatan kajian masih tidak mencukupi untuk membuktikan ubat tersebut selamat diambil oleh ibu hamil.

Jika ia berkaitan dengan isi nombor 2, keputusan untuk mempreskripsikan ubat terletak pada tangan doktor selepas menimbang kebaikan dan keburukan yang bakal dialami ibu hamil.

Bagi mengelakkan kekeliruan dalam kalangan petugas kesihatan, sistem pengelasan ubat dibuat mengikut
 risiko kepada ibu mengandung.

Suatu ketika dahulu,
Food and Drug Administration
 (FDA) telah memperkenalkan 5 kategori ubat berdasarkan abjad A, B, C, D dan X.

Kategori A selamat untuk digunakan manakala kategori X tidak boleh diberikan kepada ibu hamil.

Namun, pada tahun 2015, sistem pengelasan tersebut telah diubah agar ia lebih sistematik.

Usaha sebegini dianggap penting bagi
menjaga kesihatan ibu mengandung di seluruh dunia.

Pun begitu, ia bukanlah satu bahan bacaan yang sesuai digunakan oleh orang awam memandangkan kandungannya kompleks dan hanya difahami oleh mereka yang mempunyai asas perubatan.

Pengambilan ubat dilarang semasa hamil tingkat risiko kecacatan kongenital

Berikut merupakan ubat dilarang semasa hamil berserta risikonya untuk menyebabkan
kecacatan janin
.

Jika anda dipreskripsikan dengan ubatan di bawah, sila rujuk dengan doktor anda.

Chloramphenicol
 – Ini merupakan ubat antibiotik yang dipreskripsikan untuk merawat jangkitan. Pengambilan ubat ini semasa hamil meningkatkan risiko sindrom bayi kelabu (keadaan kesihatan yang boleh mengancam nyawa bayi).

Levofloxacin dan ciprofloxacin
 – Sama seperti chloramphenicol, kedua-dua ubat ini adalah
antibiotik untuk merawat jangkitan bakteria
. Menurut satu kajian pada tahun 2017, pengambilan ubat ini boleh meningkatkan risiko keguguran. Ia juga boleh menyebabkan masalah pada tumbesaran tulang dan otot bayi di dalam kandungan.

Ubat malaria primaquine
– Tidak banyak kajian yang dibuat untuk melihat kepada kesan ubat primaquine terhadap ibu hamil. Namun kajian terhadap subjek haiwan menunjukkan ia boleh menyebabkan kecacatan janin.

Sulfonamides
 – Lagi antibiotik.  Ubat ini meningkatkan risiko keguguran dan masalah jaundis (kekuningan) pada bayi baru lahir.

Trimethoprim
– Antibiotik ini boleh menyebabkan kecacatan tiub saraf pada bayi yang sedang membesar.

Codeine, ubat batuk
 – Siapa yang ketagih dengan ubat batuk tu harapnya
berhentilah ambil ubat ini
. Ia boleh menyebabkan simptom
withdrawal
 pada bayi baru lahir.

Ibuprofen, ubat tahan sakit
 – Selain keguguran,
ubat ibuprofen boleh menyebabkan pelbagai jenis komplikasi
 pada bayi seperti jaundis, pendarahan, kerosakan pada dinding usus perut. Ia juga boleh menyebabkan masalah jantung pada saluran penting duktus arteriosus.

Ubat cair darah warfarin
 – Selain daripada mengelakkan pembekuan darah, warfarin juga boleh menyebabkan kecacatan kongenital pada janin. Pengambilan ubat ini perlu dipantau oleh doktor.

Clonazepam, ubat tidur
– Selain daripada merawat masalah keresahan dan serangan panik, ia boleh menyebabkan simptom
withdrawal
 pada bayi baru lahir.

Lorazepam
– Sama seperti clonazepam, ubat ini juga boleh menyebabkan masalah simptom
withdrawal
. Namun, skala keterukannya boleh mengancam nyawa bayi yang baru lahir.

Bagaimana jika doktor preskripsikan saya ubat dilarang semasa hamil ini?

Larangan berkenaan dengan pengambilan ubat yang tersenarai adalah berdasarkan kajian berkaitan.

Namun begitu, terdapat beberapa situasi yang membenarkan penggunaan ubat yang tersenarai.

Mereka yang dipreskripsikan dengan ubat yang berisiko menyebabkan komplikasi akan dipantau dengan lebih rapi.

Anda mungkin berminat:

Ibu Hamil, Nak Mandi Pun Kena Berjaga-jaga Juga Tau, Ini 23 Benda PENTING Perlu Ambil Tahu

Nutrisi Dah Cukup Jika Ibu Hamil Makan Vitamin Pranatal, Betul Ke? Ini Yang Anda Patut Tahu

Kesan positif ubat dilarang semasa hamil  yang diberikan perlu ditimbang tara dengan risiko komplikasi yang dialami oleh ibu hamil.

Sebagai contoh, sekiranya anda terkena jangkitan dan tiada satu pun antibiotik yang berkesan (atau anda alergi) melainkan apa yang disenaraikan di atas, situasi tersebut adalah lebih klinikal.

Ini bermakna, pemberian ubat tersebut dibuat atas dasar untuk menyelamatkan nyawa ibu dan dalam masa yang sama
meminimumkan risiko ke atas janin
.

Oleh sebab itulah penting bagi anda untuk menuruti nasihat doktor yang merawat.

Konklusi

Pemberian ubat dilarang semasa hamil adalah berdasarkan kepada keadaan klinikal pesakit.

Namun, alternatif yang lebih selamat biasanya akan digunakan untuk meminimumkan kesan negatif terhadap ibu dan janin.


Kenapa Badan Selalu Naik Bisul? Ini 6 Punca Bisul Sebenarnya!

Bisul adalah benjolan yang memedihkan dan bernanah pada kulit. Punca bisul selalunya berlaku disebabkan jangkitan bakteria yang dikenali sebagai bakteria
staphylococcal
.

Bisul boleh menjejaskan banyak bahagian-bahagian badan seperti muka, leher, ketiak, punggung dan paha.

Anda mungkin mempunyai lebih daripada 1 bisul pada satu masa. Ia bukan satu keadaan yang serius dan boleh dirawat.

Bisul sangat biasa.
 Ia boleh berlaku pada lelaki dan wanita. Ia biasanya dikaitkan dengan penyebab atau punca bisul lain. Sila berbincang dengan doktor anda untuk maklumat lanjut.

Untuk mendapatkan lebih banyak info tentang Penyakit Jangkitan Kulit, sila dapatkannya
di sini.

Tanda-tanda

Apakah tanda-tanda dan gejala bisul?

Bisul biasanya bermula untuk terbentuk sebagai benjolan kecil yang menyakitkan, dengan diameter antara 1,5 – 5 cm.

Bisul boleh muncul di leher, muka, kawasan pinggang, pangkal paha, di bawah lengan dan
di bahagian punggung
. Bisul boleh membengkak menjadi lebih besar dan lebih menyakitkan.

Sesetengah bisul boleh lama di dalam kulit dan muncul kemudiannya, menyebabkan pendarahan kecil dan
white liquor
.

Selepas bisul mempunyai nanah, sakit tersebut akan menjadi kurang kemerahan dan bengkak tetapi masih bertahan untuk beberapa hari atau minggu, mungkin juga meninggalkan parut.

Jika tidak dirawat dengan segera, bisul boleh menembusi darah dan menjangkiti organ persekitaran lain dan menyebabkan jangkitan.

Mungkin ada beberapa tanda-tanda dan simptom bisul tidak dinyatakan di atas. Jika anda mempunyai sebarang soalan mengenai tanda-tanda ini, sila berjumpa dengan doktor.

Bila saya harus berjumpa doktor?

Anda perlu menghubungi doktor anda jika anda mempunyai tanda-tanda bisul seperti berikut:

Lebih daripada satu bisul muncul pada satu masa;

Bisul memberi kesan kepada muka dan merimaskan;

Simptom menjadi lebih teruk atau menjadi amat menyakitkan;

Anda demam;

Bisul lebih besar daripada 5 cm;

Bisul tidak sembuh dalam masa dua minggu;

Bisul datang lagi.

Punca

Apakah Punca Bisul?

Bisul berlaku apabila folikel rambut dijangkiti oleh bakteria yang terdapat pada kulit. Bakteria yang paling biasa yang menjadikan bisul ialah Staphylococus aureus (biasanya terdapat pada kulit dan dalam hidung).

Bisul biasanya bermula dalam folikel rambut dan secara beransur-ansur boleh
menjangkiti dalam lapisan kulit.
 Bisul boleh merebak kepada orang lain jika ada hubungan dengan nanah berjangkit daripada bisul.

Dalam beberapa kes, bisul boleh menghasilkan luka-luka kulit, membolehkan penembusan bakteria melalui garu atau gigitan serangga.

Punca bisul lain mungkin termasuk:

Jangkitan luka

Kebersihan yang rendah

Memakai pakaian yang ketat

Melecet

Pendedahan yang kerap kepada beberapa bahan kimia atau kosmetik

Gangguan seperti diabetes atau alkohol juga boleh meningkatkan kemungkinan bisul yang disebabkan oleh sistem imun badan yang lemah.

Bisul mungkin menjadi lebih teruk dan
menyebabkan jangkitan bakteria memasuki darah.
 Ini boleh membawa kepada jangkitan yang lebih teruk.

Faktor-faktor Risiko

Apakah yang meningkatkan risiko saya kepada punca bisul?

Bisul boleh berlaku dengan semua orang, termasuk orang yang sihat. Walau bagaimanapun, faktor-faktor berikut boleh meningkatkan risiko anda:

Sentuhan kulit
 dengan seseorang yang mempunyai bisul.

Diabetes: Penyakit ini boleh menyebabkan anda sistem imun lemah, yang akan membuat badan anda lebih sukar untuk melawan jangkitan.

Keadaan kulit: Isu-isu lain kulit,
seperti jerawat dan ekzema
 boleh meningkatkan risiko anda untuk bisul. Kerana mereka memusnahkan lapisan perlindungan kulit membuat anda lebih terdedah kepada bisul.

Sistem imun lemah: Terdapat beberapa syarat yang boleh
menjejaskan sistem imun anda, seperti HIV
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Doktor anda akan mendiagnosis punca bisul dengan memeriksa kulit yang dijangkiti dan boleh mengambil sampel pelepasan nanah untuk diuji.

Bagaimana ia
dirawat?

Bisul boleh sembuh dengan sendiri
 selepas tempoh singkat gatal-gatal dan kesakitan ringan. Bagi kes-kes yang lebih teruk, pilihan rawatan anda boleh termasuk yang berikut:

Buka dan keringkan bisul. Ini biasanya dilakukan bila bisul sudah 2 minggu. Bagi kes-kes yang sederhana, anda boleh melakukan ini di rumah. Anda perlu:

Letakkan pendakap yang  panas dan lembat pada bisul beberapa kali sehari untuk mempercepatkan penyaliran dan penyembuhan.

Jangan sekali-kali memicit bisul atau cuba untuk mengeringkan ia di rumah. Ini boleh merebakkan jangkitan.

Terus meletakkan pendakap hangat di kawasan itu bisul yang terbuka.

Bagi kes-kes yang lebih teruk, anda mungkin perlu pembedahan untuk mengeringkan bisul.

Doktor anda boleh menetapkan antibiotik untuk bisul yang telah menjadi teruk dijangkiti.

Setiap keadaan mungkin berbeza. Anda perlu berbincang dengan doktor anda untuk membincangkan apa pilihan rawatan yang terbaik untuk anda adalah.

Cara pencegahan

Apakah perubahan gaya hidup dan rawatan sampingan yang boleh saya ambil untuk menangani punca bisul?

Gaya hidup berikut dan rawatan rumah mungkin membantu anda menghadapi bisul:

Penggunaan antibiotik
 seperti yang diarahkan oleh doktor anda.

Mengurangkan aktiviti fizikal sehingga jangkitan sembuh sepenuhnya. Mengelakkan berpeluh dan sukan.

Pastikan kulit anda bersih.

Gunakan pemampat panas. Ini akan membantu mengeringkan bisul.

Jangan sekali-kali memicit bisu anda sendiri. Ini boleh merebakkan jangkitan.

Menukar pakaian dan cadar setiap hari dan basuh dengan air panas.

Hubungi doktor anda jika anda
mempunyai demam
 atau gejala masih tidak lega selepas 3-4 hari rawatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Cara Suami Anda Boleh Mendapatkan Sperma Yang Lebih Berkualiti

Walaupun anda akan membawa bayi selama lebih sembilan bulan, suami anda juga mempunyai peranan yang penting kerana sperma yang sihat akan menentukan sama ada anda
akan hamil dan jika bayi tersebut akan sihat atau tidak.

Untuk mengekalkan kesihatan bayi, ini adalah beberapa tip yang anda serta pasangan perlu tahu.

Tip dapatkan sperma yang sihat

#1 Minum dengan terkawal

Ini tidak bermakna bahawa dia perlu berhenti, tetapi adalah lebih baik baginya untuk mengawal pengambilan alkohol jika ingin menjadi seorang ayah.

 Alkohol telah dibuktikan boleh mengurangkan penghasilan sperma dan menyebabkan kecacatan pada sperma. Sudah tentu 1-2 minuman sehari adalah dibenarkan.

#2 Mengawal berat badan untuk sperma yang sihat

Kurang berat badan atau berat badan berlebihan boleh memberi kesan negatif ke atas sperma seorang lelaki, dan ia boleh merosakkan kehidupan seks pasangan kerana
masalah berat badan boleh mempengaruhi libido lelaki dan prestasinya.

Kekalkan diet sihat yang kaya dengan buah-buahan, sayur-sayuran, protein tanpa lemak, bijirin, dan tenusu.

Selai itu, masukkan aktiviti fizikal di dalam jadual harian juga boleh membantu pasangan anda mencapai atau mengekalkan berat badan yang sihat.

#3 Ambil lebih banyak asid folik

Asid folik bukan sahaja penting untuk wanita. Lelaki yang mengandungi tahap asid folik yang lebih rendah di dalam diet mereka mempunyai kadar kromosom tidak normal dalam sperma yang lebih tinggi.

Apabila berlaku persenyawaan dengan sperma kromosom tidak normal, ia boleh menyebabkan keguguran atau kecacatan kelahiran.

Lebih separuh daripada kes keguguran trimester pertama adalah disebabkan oleh kromosom embrio yang tidak normal. Ini tidak bermakna
lelaki anda perlu mengambil pil asid folik.

Apa yang anda perlu lakukan ialah membekalkan pasangan anda dengan multivitamin yang baik atau makanan yang tinggi asid folik, seperti kacang, sayur-sayuran berdaun hijau, bijirin penuh, buah-buahan sitrus, dan bijirin folat yang diperkaya, roti, dan pasta.

Makanan ini akan membantunya memenuhi keperluan asid folik seperti yang disyorkan iaitu  400 miligram sehari.

#4 Jangan merokok

Merokok bukan sahaja membahayakan kesihatan anda secara keseluruhan tetapi juga boleh menyebabkan bilangan dan kualiti sperma yang rendah. Untuk meningkatkan sperma yang sihat,
suami anda perlu berhenti merokok.

 Lebih awal lebih baik tetapi yang pastinya adalah beliau perlu berhenti sekurang-kurangnya tiga bulan sebelum anda cuba untuk hamil.

Penghasilan sperma mengambil masa kira-kira tiga bulan. Jadi, sebarang perubahan pada seorang lelaki pada hari ini tidak akan muncul dalam air mani untuk sekurang-kurangnya tiga bulan.

#5 Pemeriksaan berkala

Pemeriksaan menyeluruh sebelum cuba untuk hamil akan memberikan gambaran keseluruhan tentang status kesihatan dan kesuburan suami anda.

Seperti dalam lawatan pranatal anda, beliau boleh menjangkakan perbincangan tentang indeks jisim badan (BMI), sebarang ubat-ubatan diambil, faktor-faktor gaya hidup yang boleh menjejaskan kesuburan dan kehamilan, sebarang gangguan genetik atau sejarah yang boleh memberikan risiko kepada bayi yang akan datang, dan apa yang beliau boleh lakukan untuk memastikan anda mempunyai kehamilan yang sihat.

 Beliau juga akan diberi imunisasi yang diperlukan untuk membantu menghalangnya daripada memindahkan
penyakit seperti cacar air dan selesema
 bermusim kepada anda semasa hamil.


Histerektomi Abdominal (Pembedahan)

Definisi

Apa itu Pembedahan Histerektomi Abdominal?

Histerektomi abdominal adalah pembedahan pembuangan uterus wanita melalui insisi pada perut. Histerektomi separa adalah pembuangan uterus sahaja dan histerektomi total adalah pembuangan rahim, serviks, ovari dan tiub falopio.

Untuk lebih memahami histerektomi dengan jelas, anda perlu mengetahui bahagian-bahagian wanita. Bahagian ini termasuk:

Endometrium, yang merupakan lapisan rahim.

Uterus, yang merupakan organ berongga berbentuk pir, terletak di abdomen bawah wanita, di antara pundi kencing dan rektum.

Ovari adalah tempat telur dihasilkan dan disimpan. Seorang wanita biasanya mempunyai 2 ovari. Hormon seks wanita, estrogen dan progesteron, dihasilkan di sini.

Serviks, yang terletak di bawah, bahagian sempit rahim, antara pundi kencing dan rektum. Ia membentuk terusan yang membuka ke dalam vagina, yang membawa kepada bahagian luar badan.

Vagina adalah laluan keluar untuk cecair yang keluar dari badan semasa haid. Vagina menghubungkan di antara serviks dan vulva.

Vulva adalah bahagian luar organ kelamin wanita.

Tiub falopio adalah dua tiub nipis yang memanjang dari setiap sisi rahim, ke arah ovari, sebagai laluan untuk telur dan sperma.

Anda bersama doktor anda akan menentukan prosedur mana yang akan digunakan. Pilihan tersebut adalah bergantung kepada sejarah perubatan dan sebab untuk pembedahan.

Mengapa Pembedahan Histerektomi Abdominal dijalankan?

Selepas penilaian yang tepat tentang gejala dan penemuan klinikal, doktor akan menimbang risiko dan manfaat anda dan menentukan bila pembedahan ini sesuai untuk anda.

Beberapa sebab untuk histerektomi abdomen termasuk:

Pendarahan uterus abdomen. Pendarahan berat boleh membawa kepada anemia dan keletihan. Pendarahan yang berat dan tidak teratur biasanya dirawat terlebih dahulu tetapi apabila keadaan itu tidak bertambah baik, histerektomi dipertimbangkan.

Ini adalah pertumbuhan bukan kanser otot uterus

Prolaps organ pelvik. Ini berlaku apabila rahim jatuh ke dalam vagina kerana regangan dan kelemahan otot dan ligamen pelvis. Ini sangat biasa pada wanita yang mengalami kelahiran vagina, sembelit kronik, mengangkat berat secara berulang kali atau yang mempunyai faktor genetik.

Ketidaknormalan serviks

Hiperplasia endometrial. Ini berlaku apabila terdapat pertumbuhan lampau pada endometrium (tisu yang melapisi rahim).

Histerektomi akan dipertimbangkan bagi kanser uterus, serviks atau ovari

Pendarahan teruk selepas kelahiran

Sakit pelvis yang kronik

Faktor-faktor Risiko

Apakah risiko-risiko Pembedahan Histerektomi Abdominal?

Sebelum membuat keputusan untuk menjalani histerektomi abdominal, anda harus ketahui perkara-perkara berikut:

Ada pilihan rawatan lain yang boleh dipertimbangkan. Dalam sesetengah kes, pembedahan boleh dielakkan. Adalah penting untuk selalu berbincang dengan doktor anda tentang pilihan rawatan anda.

Memahami bahawa selepas menjalani histerektomi abdominal anda tidak akan dapat hamil. Masih terdapat cara lain untuk mempunyai anak, seperti mengambil anak angkat atau mencari ibu tumpang

Selepas menjalani histerektomi, anda mungkin perlu menjalani terapi estrogen untuk mengelakkan hangat memerah, berpeluh di waktu malam dan kehilangan ketumpatan tulang.

Terdapat beberapa komplikasi umum yang mungkin berlaku dari proses pembedahan, iaitu:

Sakit;

Muntah-muntah atau rasa nak muntah

Berdarah;

Jangkitan di bekas pembedahan (luka);

Gumpalan darah;

Parut luka yang hodoh

Walau bagaimanapun, komplikasi tertentu dari histerektomi abdomen termasuk:

Jangkitan pelvis atau abses;

Kerosakan kepada struktur yang dekat dengan rahim anda;

Mengalami fistula;

Mengalami hematoma;

Kaf dehisens vagina;

Masalah jangka panjang;

Prolaps;

Kesakitan berterusan;

Pelekatan;

Inkontinen tekanan;

Perasaan kehilangan (histerektomi akan menjadikan anda mandul);

Menopaus, walaupun ovari anda tidak dibuang;

Adalah penting menghubungi doktor anda jika:

Anda demam melebihi 38°C

Luka pembedahan anda berdarah, merah dan hangat apabila disentuh atau mempunyai saliran tebal, kuning, atau hijau.

Ubat kesakitan anda tidak membantu kesakitan anda.

Anda sukar untuk bernafas.

Anda mengalami batuk yang tidak hilang.

Anda tidak boleh minum atau makan.

Anda mengalami rasa loya atau muntah.

Anda tidak boleh membuang gas atau mengalami pergerakan usus.

Anda mengalami kesakitan atau rasa terbakar apabila anda buang air kencing, atau anda tidak dapat membuang air kecil.

Anda mempunyai lelehan dari vagina anda yang mempunyai bau yang tidak enak

Anda mengalami pendarahan dari faraj anda yang lebih banyak daripada tompokan ringan

Anda mengalami pelepasan berair yang banyak dari vagina anda.

Anda mengalami bengkak atau kemerahan di salah satu kaki anda.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Apakah persediaan yang perlu dilakukan sebelum menjalani Pembedahan Histerektomi Abdominal?

Sebelum pembedahan, doktor anda akan melakukan ujian untuk menilai keadaan anda. Ujian ini akan membantu menentukan pilihan rawatan anda. Ujian ini mungkin termasuk:

Ujian Pap. Ujian ini mengesan kehadiran sel-sel serviks yang tidak normal atau kanser serviks.

Biopsi endometrium. Ujian ini mengesan sel-sel yang tidak normal dalam lapisan rahim atau kanser endometrium

Ultrasound pelvik. Ujian ini akan menunjukkan saiz fibroid rahim, polip endometrium atau sista ovari.

Apabila anda dan doktor anda memutuskan untuk memilih pembedahan sebagai pilihan rawatan anda, anda akan diberikan arahan untuk diikuti pada hari sebelum hari pembedahan anda. Arahan ini mungkin termasuk:

Ambil ubat atau minum larutan untuk mengosongkan saluran penghadaman anda untuk bersedia untuk pembedahan.

Melakukan pembersihan vagina pra-pembedahan (semburan vagina) untuk mengurangkan risiko jangkitan anda.

Sejurus sebelum pembedahan, anda mungkin diberikan ubat antibiotik intravena untuk meminimumkan risiko jangkitan selepas prosedur.

Apa yang berlaku semasa Pembedahan Histerektomi Abdominal?

Histerektomi abdominal biasanya dilakukan di bawah anestesia am dalam ketetapan hospital. Waktu am yang diperlukan adalah lebih kurang 2 jam.

Semasa pembedahan, pakar sakit puan atau pakar bedah anda akan memotong pada perut anda, biasanya pada garis ‘bikini’ anda. Uterus anda akan dikeluarkan dan dalam beberapa kes, uterus anda akan dibuang bersama dengan serviks, ovari dan tiub falopio

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa yang berlaku setelah Pembedahan Histerektomi Abdominal?

Selepas pembedahan, anda akan tinggal di bilik pemulihan selama beberapa jam kemudian dipindahkan ke bilik hospital untuk berehat. Pasukan penjagaan kesihatan anda akan:

Pantau anda untuk tanda-tanda kesakitan;

Berikan ubat untuk kesakitan dan untuk mencegah jangkitan;

Menggalakkan anda untuk bangun dan berjalan sejurus selepas pembedahan.

Kebanyakan orang menghabiskan 2 hingga 5 hari di hospital selepas pembedahan ini. Anda perlu menggunakan tuala wanita untuk pendarahan dan pembuangan vagina. Adalah normal untuk mempunyai saliran vagina berdarah selama beberapa hari hingga minggu selepas histerektomi. Bagaimanapun, maklumkan pakar bedah anda tahu jika anda mengalami pendarahan yang berat seperti haid.

Selepas anda keluar dari hospital, ia mungkin mengambil masa sekurang-kurangnya 4 hingga 6 minggu untuk anda pulih sepenuhnya. Insisi abdomen anda akan sembuh secara beransur, tetapi parut yang kelihatan pada perut anda akan kekal. Anda mungkin mudah letih dan tidak mempunyai selera makan.

Selepas pembedahan, anda disyorkan untuk:

Aturkan seseorang untuk membawa anda pulang dari hospital selepas pembedahan anda. Jangan cuba untuk memandu diri sendiri.

Jangan angkat apa-apa yang lebih berat daripada segalon susu. Jika anda mempunyai anak, jangan angkat anak anda. Minta bantuan.

Elakkan aktiviti berat sehinggalah doktor anda memberi kebenaran kepada anda. Ini termasuk kerja rumah berat, senaman, dan seks. Ini mungkin mengambil masa 8 hingga 12 minggu.

Jangan masukkan apa-apa ke dalam vagina anda selama 6 minggu selepas pembedahan. Ini termasuk semburan dan tampon.

Ikut arahan mengenai penjagaan luka, yang diberikan oleh doktor anda. Anda mungkin perlu menukar balutan luka anda sekali sehari. Adalah penting untuk membersihkan luka anda dengan sabun yang lembut dan air. Doktor anda akan memberitahu anda bila anda tidak perlu menutup luka anda.

Ambil ubat-ubatan yang ditetapkan oleh doktor anda. Anda mungkin mempunyai ubat untuk mengubati kesakitan anda dan mencegah jangkitan

Ikuti diet yang betul. Cuba makan makanan yang lebih kecil dengan banyak buah-buahan dan sayur-sayuran. Adalah penting untuk minum 8 cawan air sehari. Ini akan membantu mengatasi sembelit.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Rawat Ekzema Dengan Mandian Peluntur, Selamat Ke?

Penyakit kulit
ekzema bukanlah masalah kulit yang asing
 lagi buat ramai orang. Namun, tahukah anda mengenai kewujudan mandian peluntur sebagai salah satu kaedah merawatnya?

Mandian ini ialah air rendaman yang ditambah dengan sedikit cecair peluntur, tujuannya dapat membantu mengurangkan gejala-gejala ekzema yang kronik (dermatitis atopik).

Ekzema adalah satu kondisi kulit yang gatal, dan ia sering diakibatkan oleh jangkitan bakteria.

Katanya, mandian cecair peluntur bagi masalah ekzema dapat membunuh bakteria pada kulit, mengurangkan rasa gatal, kemerahan dan kulit bersisik.

Persoalannya, benarkah mandian peluntur ini dapat membantu pesakit ekzema? Adalah ia tidak berbahaya?

Teruskan pembacaan anda untuk mengetahui jawapannya.

Mandian peluntur untuk penyakit kulit ekzema

Sekiranya anda menghidap ekzema kronik (dermatitis atopik), anda mungkin ingin tahu dengan lebih lanjut mengenai kaedah perawatan menggunakan cecair peluntur ini.

Simptom-simptom ekzema
 boleh dicetuskan oleh alahan, genetik, iklim, tekanan, dan faktor-faktor lain.

Terdapat beberapa jenis mandian yang dapat membantu melegakan simptom ekzema.

Antaranya ialah mandian bercampur
oatmeal
, mandian air masin, dan mandian cuka; ini adalah antara mandian yang disyorkan.

Mandi dengan campuran larutan air dan peluntur dalam jumlah yang kecil mungkin berkesan kerana ia membersihkan bakteria pada permukaan badan dan mengurangkan isu keradangan.

Bagaimana mandian peluntur ini berfungsi kepada kulit ekzema?

Mandian bercampur cecair peluntur adalah unik kerana ia mampu membunuh bakteria, mengurangkan keradangan, dan melembapkan kulit anda.

Satu kajian menunjukkan bahawa kanak-kanak yang menghidap penyakit kulit ini cenderung untuk mengalami jangkitan bakteria sekunder,
seperti jangkitan staph
, sebagai kesan sampingan daripada ekzema.

Bersama dengan kaedah mandian lain, cecair peluntur akan mengurangkan kadar jangkitan kulit primer dan sekunder.

Mandian peluntur juga mempunyai spektrum tindakan yang luas terhadap:

Bakteria

Kulat dan spora

Virus

Sekiranya ia dicampurkan dengan betul dan digunakan mengikut arahan, mandian peluntur ini selamat untuk kanak-kanak dan orang dewasa. Untuk mendapatkan hasil terbaik, ini caranya:

Tambahkan 1/4 cawan (kira-kira 59 mililiter) hingga 1/2 cawan (kira-kira 118 mililiter) peluntur ke dalam tab mandi 40 galon (kira-kira 151 liter) yang diisi dengan air suam

Gunakan peluntur rumah dan baca label produk. Produk peluntur mungkin mengandungi 6% sehingga 8.25% natrium hipoklorit. Sekiranya kepekatan natrium hipoklorit berada pada hujung julat yang lebih tinggi, gunakan peluntur kurang daripada 1/2 cawan

Rendam badan dari leher ke bawah atau hanya pada bahagian kulit yang bermasalah selama kira-kira 10 minit

Bilas jika kulit anda tidak tahan terhadap larutan cecair peluntur tersebut dan lap perlahan-lahan dengan tuala bersih

Sapukan banyak pelembap dengan segera

Mandian peluntur tidak patut dilakukan lebih daripada 3 kali seminggu

Selain itu, anda mungkin akan mengalami kulit kering jika mandi larutan cecair ini terlalu kerap.

Apa yang harus dipertimbangkan?

Mandian cecair peluntur ini bukanlah rawatan yang sesuai untuk semua orang yang menghidap penyakit kulit ekzema.

Bagi kanak-kanak di bawah umur 2 tahun harus mendapatkan khidmat nasihat daripada pakar pediatrik terlebih dahulu.

Selain itu, anda boleh melakukan ujian
patch
 pada kulit anda dengan peluntur yang dicairkan terlebih dahulu untuk melihat jika berlaku sebarang kesan sampingan pada kulit.

Di samping itu,
penghidap asma
 tidak digalakkan untuk mencuba mandian cecair larutan ini kerana pendedahan kepada bau peluntur boleh mencetuskan gejala asma.

Pastikan juga anda melakukannya di bilik mandi yang mempunyai tingkap atau pengudaraan yang betul, kerana pendedahan yang lama terhadap bau peluntur memberi kesan terhadap sistem pernafasan.

Sekiranya anda sedang menggunakan ubat-ubatan atau kosmetik yang menjadikan kulit anda nipis dan mudah mengalami iritasi, seperti rawatan retinol anti penuaan, atau kortikosteroid, anda harus lebih berhati-hati dengan mandian ini.

Anda juga harus beringat agar tidak sekali-kali mandi jika mengalami luka yang terbuka, atau berdarah.

Apakah risiko mandian peluntur terhadap mereka yang ada penyakit kulit ekzema?

Antara risiko pendedahan pada mandian peluntur adalah ia boleh menyebabkan:

Kulit kering

Ruam, dermatitis dan kerengsaan kulit

Asma

Kerengsaan hidung

Gejala-gejala ini sering disebabkan oleh tambahan minyak wangi atau detergen dalam peluntur.

Isu keracunan jarang berlaku tetapi ia berpotensi untuk menjadi sangat serius. Ia biasanya disebabkan oleh pengambilan larutan yang tidak dicairkan.

Rumusan

Terdapat bukti untuk menyokong mandian peluntur boleh
merawat ekzema kronik
, tetapi ada juga bukti yang menunjukkan sebaliknya.

Namun, jika anda mempunyai penyakit kulit ekzema, kaedah ini mudah untuk dicuba di rumah, walaupun terdapat sedikit risiko.

Walau bagaimanapun, jika anda ingin mencuba kaedah ini, gunakan peluntur dengan berhati-hati, dan pastikan untuk membilas kulit selepas itu.

Pastikan anda juga menggunakan krim pelembap untuk mengunci kelembapan setelah melakukannya.

Apa yang penting, sentiasa dapatkan nasihat pakar sebelum anda mencuba kaedah ini.


Peranti Elektronik Menyebabkan Pengambilan Gula Yang Tinggi

Meskipun corak pengambilan
minuman bergula
 semakin menurun, minuman tenaga dan minuman berkarbonat masih lagi merangkumi sebahagian besar diet populasi remaja. Pengambilan minuman tersebut secara kerap sering dikaitkan dengan masalah kesihatan seperti obesiti dan pelbagai jenis penyakit metabolik yang lain. Ini memandangkan ia mengandungi jumlah gula dan kafein yang agak tinggi. Baru-baru ini, kajian telah menunjukkan bahawa mereka yang banyak menggunakan peranti elektronik, seringkali terikat dengan pengambilan minuman tersebut. Ikuti artikel ini untuk mengetahui dengan lebih lanjut.

Kajian terhadap pelajar sekolah di Amerika Syarikat

Kajian yang diterbitkan di platform jurnal
PLOS ONE
telah mendapati bahawa, 27% daripada jumlah populasi remaja di Amerika Syarikat mengambil minuman bergula melebihi apa yang disyorkan kepada mereka. Paten yang lebih kurang sama juga dapat dilihat pada pengambilan minuman berkafein di mana, 21% daripada jumlah populasi tersebut cenderung untuk melebihi had yang ditetapkan oleh Pertubuhan Kesihatan Sedunia (WHO).

Dapatan kajian ini dikaitkan dengan peningkatan pada tahap penggunaan peranti elektronik terutamanya televisyen dalam kalangan remaja sebagai puncanya. Tambahan masa menonton televisyen selama sejam boleh dikaitkan dengan peningkatan risiko sebanyak 32% bagi remaja tersebut untuk mengambil minuman bergula melebihi rekomendasi WHO manakala minuman berkafein pula mempunyai risiko peningkatan setinggi 28%. Peningkatan risiko ini tidak terhad kepada satu jenis peranti sahaja namun televisyen adalah merupakan peranti yang menyebabkan tahap risiko tertinggi berbanding dengan peranti-peranti yang lain.

Pada mulanya, mereka menganggap permainan video mempunyai kaitan yang kuat dengan kecenderungan seseorang untuk melebihi had pengambilan gula dan kafein, namun kajian ini menunjukkan dapatan yang sebaliknya. Peningkatan pengambilan minuman tersebut boleh mendorong kepada diagnosis penyakit kronik seperti kencing manis, darah tinggi dan strok pada usia yang muda.

Sosial media dan risiko pengambilan minuman bergula

Walaupun secara umumnya lebih ramai wanita menggunakan sosial media berbanding lelaki, namun, mereka kurang menggunakan peranti lain seperti televisyen atau permainan video. Disebabkan itu, lelaki mempunyai kadar pengambilan minuman bergula dan berkafein lebih tinggi berbanding dengan wanita. Setakat ini, kita tidak mempunyai data yang cukup berkenaan dengan kajian berkaitan hubungan di antara sosial media dan pengambilan minuman bergula/ berkafein. Kajian yang dibuat pada tahun 2015 yang melibatkan hampir 10,000 pelajar gred 7 hingga gred 12 di Kanada telah mendapati bahawa 40% daripada mereka menggunakan media sekurang-kurangnya 1 hingga 2 jam sehari.

Jika dilihat kepada kadar pengambilan minuman dan penggunaan sosial media, mereka yang menggunakan medium tersebut sekurang-kurangnya 2 jam sehari mempunyai:

2 kali ganda kebarangkalian untuk mengambil minuman bergula/ berkafein  pada minggu sebelumnya

3 kali ganda kebarangkalian untuk mengambil minuman tenaga pada tempoh setahun sebelumnya

Walau bagaimanapun, kajian lanjut perlu dijalankan bagi mengkaji secara mendalam hubungan di antara dua pemboleh ubah ini.

Konklusi

Kajian sebegini adalah penting untuk memberikan gambaran awal terhadap sasaran realistik dalam usaha untuk mengubah gaya hidup populasi remaja ke arah yang lebih sihat. Pengambilan minuman bergula dan berkafein yang berleluasa dalam kalangan remaja boleh menyebabkan peningkatan jumlah kes penyakit kronik pada usia muda. Langkah pencegahan awal perlu dilaksanakan bagi mengelakkan komplikasi kesan daripada pengambilan minuman tersebut melebihi apa yang disyorkan oleh WHO.


Jimat Masa Iron Zup Zap Sudah Siap, Ini 7 Tip Pakaian Mudah Gosok, Tak Perlu Iron Kayangan!

Bagi mereka yang bekerja
di pejabat
, pasti agak malas untuk seterika baju yang menimbun setiap kali hujung minggu. Ini kerana ia boleh mengambil masa yang agak lama untuk habis diseterika. Untuk gosok baju hari-hari, terasa malas dan tidak efisyen pula. Jadi, bagaimana ingin gosok baju yang menggunung di rumah dengan lebih pantas dan senang?

Untuk mendapatkan lebih banyak info berkenaan Habit Sihat, anda boleh klik
di sini
.

Tak perlu seterika mahal, ikut sahaja tip ini

Kami tahu, tidak semua orang berkemampuan untuk membeli seterika mahal seperti yang sering diviralkan dalam media sosial.

Harga seterika
 tersebut yang mencapai ribuan ringgit pasti membuatkan ramai suri rumah terpaksa melupakan impian untuk mendapatkannya.

Walau bagaimanapun, kerja gosok baju juga boleh menjadi lebih mudah dan senang biarpun anda tidak mempunyai seterika kayangan itu.

Ikut sahaja tip-tip yang kami sediakan di bawah ini.

#1. Gunakan mesin pengering baju (
dryer
)

Jika anda mempunyai mesin pengering baju atau juga disebut
dryer
 di rumah, ia sebenarnya boleh membantu memudahkan kerja-kerja seterika baju.

Ia juga lebih sesuai untuk jumlah baju yang banyak. Caranya mudah sahaja, semburkan sedikit air pada pakaian yang hendak digosok.

 Kemudian, masukkannya ke dalam mesin pengering baju selama beberapa minit.

Haba dalam mesin pengering akan menyebabkan air bertukar
menjadi wap
 atau stim dan seterusnya mengurangkan
kedutan pada baju
.

Ia pasti lebih memudahkan kerja-kerja menggosok pakaian.

#2. Semburkan air ketika seterika baju

Mungkin ramai yang sudah tahu cara ini. Namun, adakah ia benar-benar berkesan mempercepatkan proses menggosok pakaian?

Ya,
semburan air
 pada pakaian yang hendak digosok sangat membantu menghilangkan kedutan dengan cepat tanpa perlu bersusah payah menggosok berkali-kali.

Selain itu, ia juga menjadikan pakaian anda lebih cantik dan kemas.

#3. Sidai baju sejurus membasuh

Salah satu cara mengurangkan kedutan pada pakaian yang hendak digosok adalah dengan menggantungkannya dengan pantas
selepas dicuci
.

Selepas anda mencuci baju atau mengeringkannya, sidai dengan menggunakan penyangkut pakaian secepat yang boleh.

Ini kerana, pada waktu ini,
pakaian masih agak lembap
 atau suam.

 Jadi, kedutan lebih kurang terjadi dan ia meluruskan segala kedutan yang ada pada pakaian anda.

#4. Kibaskan pakaian sebelum gosok

Setiap kali
selepas mencuci
 dan mengeringkan pakaian, anda perlu mengibas-ngibas setiap helai baju anda sebelum proses seterika baju.

Kibasan ini membantu mengembalikan semula bentuk baju anda dan melepaskan segala lipatan pada baju.

 Dengan itu, baju akan menjadi lebih mudah untuk diseterika nanti.

#5. Gosok pakaian secara lurus

Biasanya, pakaian akan digosok dengan satu gerakan memanjang yang lurus.

Namun, jika anda menggosok pakaian dengan gerakan seterika yang berpusar atau membulat, sila hentikan kaedah tersebut dengan segera.

Kaedah menggosok pakaian secara berpusar hanya akan merosakkan
fabrik pakaian
.

Ia juga boleh menarik atau mengembangkan jahitan
pakaian anda
.

Seeloknya, gosok pakaian dengan satu arah memanjang sama ada dari kiri ke kanan atau atas ke bawah sahaja.

#6. Gantikan alas papan gosok sebelum seterika baju

Jika papan seterika sudah agak lama dan lusuh, cuba periksa alasnya terlebih dahulu.

 Besar kemungkinan, alas papan gosok sudah rosak atau menipis sehingga keadaan permukaan papan seterika boleh dirasa dengan tangan.

Jika ia sudah tidak elok, gantikan dengan alas yang baru dan cuba lapikkan dengan span tahan panas sebelum dibalut dengan alas.

Span
 boleh membantu proses menggosok menjadi lebih pantas dan mudah.

#7. Balut papan seterika dengan
aluminium foil

Sebelum anda seterika pakaian, cuba tanggalkan alas papan gosok terlebih dahulu.

 Kemudian, ambil kerajang aluminium atau
aluminium foil
 dan balutkan keseluruhan permukaan papan seterika.

Setelah itu, pasang semula alas papan gosok dan anda boleh mula menggosok seperti biasa.

 Dengan cara ini, anda mungkin tidak perlu menggosok pakaian pada dua-dua sisi.

Ini kerana, sewaktu anda menggosok satu sisi pakaian,
kerajang aluminium
 akan turut memanaskan sisi di bawah dan sekali gus mengurangkan kedutan pada pakaian sewaktu digosok.

Kesimpulan

Jika anda mampu, belilah
seterika baju wap
 yang mahal itu untuk memudahkan kerja-kerja gosok baju anda.

Jika tidak, ikuti sahaja 7 tip yang kami kongsikan di atas kerana ia turut memberikan kesan yang sama ketika anda menggosok pakaian.

Selamat mencuba!


7 Buah Terbaik Untuk Ibu Berpantang, Boleh Kuatkan Sistem Imun & Tambah Susu Badan!

Tidak pasti apakah
makanan untuk ibu berpantang
? Selain makanan tradisional seperti sayur-sayuran, sup atau ikan singgang, ada satu lagi tambahan yang boleh ibu sertakan dalam diet iaitu buah untuk ibu berpantang.

Ada banyak buah yang sesuai diambil oleh ibu. Malah, anda tidak perlu beli buah yang mahal, cukup sekadar makan buah-buahan tempatan yang lebih murah dan mudah didapati.

Jom, dapatkan informasi lanjut mengenai buah untuk ibu berpantang serta khasiatnya untuk kedua-dua ibu dan bayi.

Untuk mendapatkan lebih banyak info tentang Kehamilan, sila dapatkannya
di sini.

7 buah untuk ibu berpantang

Buah-buahan merupakan makanan yang sangat penting untuk
ibu yang sedang berpantang
.

Pada waktu ini, badan ibu perlukan semua vitamin dan mineral penting untuk memastikan badan dapat pulih seperti sediakala.

Bukan itu sahaja, diet yang sihat juga amat penting untuk
penghasilan susu badan
. Apa yang ibu makan, bayi juga akan mendapat nutrisi yang sama.

Sebab itulah, ibu perlu mengambil makanan yang sihat dan berkhasiat dalam tempoh berpantang.

Di bawah, kami senaraikan 7 buah terbaik untuk ibu yang sedang berpantang. Antaranya:

1. Buah oren

Oren merupakan sejenis buah yang baik untuk meningkatkan tenaga dan daya tahan ibu selepas melahirkan anak. Ia mengandungi
vitamin C
, sejenis nutrisi yang amat penting untuk badan.

Bukan itu sahaja, ibu yang sedang menyusukan anak memerlukan lebih banyak vitamin C berbanding ketika hamil.

Buah oren amat mudah untuk didapati di pasaran. Sebiji buah oren mempunyai lebih daripada 100% jumlah vitamin C yang diperlukan badan. Apa yang anda perlu lakukan adalah kupas dan makan!

Tip:
 Tidak suka makan buah oren? Anda juga boleh
jadikannya jus!

2. Buah pisang

Satu lagi buah untuk ibu berpantang ialah pisang. Ia mempunyai kandungan
serat yang tinggi
. Oleh sebab itu, pisang merupakan makanan terbaik untuk mengelakkan sembelit.

Sembelit merupakan masalah yang normal. ¼ daripada wanita akan mengalami masalah yang sama selepas melahirkan anak.

Selain itu, pisang juga mengandungi potasium yang sangat penting selepas hamil.

Ibu juga memerlukan lebih banyak potasium untuk memastikan cecair dan elektrolit dalam badan kekal seimbang.

Buah untuk ibu berpantang 3: Tembikai susu

Honeydew
 atau tembikai susu merupakan sejenis buah yang kaya dengan vitamin C. Selain itu, ia juga mengandungi potasium, magnesium, folat dan
vitamin K.

Buah ini juga rendah kalori, garam dan lemak, sesuai untuk ibu yang baru melahirkan anak. Bukan itu sahaja, ia juga dapat menambah jumlah susu badan ibu.

Untuk memastikan badan mendapat nutrisi yang mencukupi, ibu mengandung boleh makan tembikai susu sebagai snek harian.

Disebabkan ia kaya dengan vitamin C, tembikai susu juga dapat meningkatkan sistem imun ibu dan melindunginya daripada pelbagai penyakit.

Baca juga:

Ibu Berpantang Alami Sembelit Teruk? Anda Boleh Cuba 7 Petua Berkesan Ini

Ada Sebab 3 Pantang Larang Semasa Hamil Ini Disebut-sebut, Ibu Jangan Ambil Mudah!

4. Buah ciku

Siapa sangka, cikgu merupakan antara buah untuk ibu berpantang.

Juga dikenali sebagai
Manilkara zapota
, ciku mengandungi pelbagai vitamin seperti vitamin A, B dan C. Kandungan antioksidan dan juga seratnya yang tinggi juga baik untuk kesihatan ibu.

Malah, kandungan vitamin B dalam ciku juga lebih daripada buah avokado!

Namun, buah ciku mengandungi jumlah
kalori yang lebih tinggi
. Walau bagaimanapun, ibu memerlukan kalori tambahan ini untuk menghasilkan lebih banyak susu badan.

Lagipun, anda akan membakar lebih 500 kalori sehari hanya dengan menyusukan anak, jadi ibu perlukan semua kalori tambahan ini untuk rasa lebih bertenaga.

Buah untuk ibu berpantang 5: Mangga

Mangga merupakan buah kegemaran rakyat Malaysia. Ia murah dan mudah didapati, sesuai dijadikan makanan untuk ibu berpantang.

Kandungan vitamin C dalam buah mangga dapat meningkatkan daya tahan ibu dan juga bayi daripada sebarang penyakit.

Selain itu,
kandungan karbohidrat
 dan juga antioksidannya dapat memastikan kesihatan ibu sentiasa terjaga.

Sama seperti buah-buahan yang lain, mangga juga mengandungi serat yang baik untuk perut dan dapat membantu ibu mengekalkan berat badan.

Lagipun, mangga merupakan buah yang sangat sedap. Rasanya yang manis dan teksturnya yang lembut menjadikan buah ini mudah untuk dimakan dan dijadikan pelbagai hidangan – contohnya puding!

6. Avokado

Benar,
avokado
 merupakan buah super yang mengandungi 1001 nutrisi. Walaupun harganya sedikit mahal, buah ini sangat popular dalam kalangan individu yang menjaga pemakanan masing-masing.

Manakan tidak, avokado mempunyai kandungan
asid lemak yang tinggi
. Asid lemak ini amat penting untuk meningkatkan penghasilan susu badan ibu.

Ia juga dapat memastikan kadar gula dalam darah dan juga kolesterol ibu dalam lingkungan yang sihat. Cuba tambahkan hirisan avokado dalam salad atau makan begitu sahaja sebagai snek.

7. Betik

Bukan betik biasa, tetapi betik hijau! Betik hijau mengandungi sejenis nutrisi yang dikenali sebagai
galactagogues,
satu agen yang dapat membantu ibu
menghasilkan lebih banyak susu.

Enzim yang terkandung dalam betik hijau juga mengandungi pelbagai vitamin yang baik untuk kedua-dua ibu dan bayi.

Tambah lagi, betik hijau juga mengandungi mineral penting
seperti kalsium
, zat besi dan magnesium yang dapat membina tulang dan gigi yang lebih sihat.


Tidur & Kolesterol Badan Ada Kaitan! Nak Turunkan Kolesterol, Pastikan Tidur Nyenyak Tiap Malam!

Ramai orang yang tidak tahu bahaya sebenar jika mereka kurang tidur. Mungkin ramai yang sangka, tidur yang tidak mencukupi hanya akan membuatkan kita jadi lemah dan sukar untuk fokus. Namun, tahukah anda, tidur juga mempunyai impaknya yang tersendiri terhadap kadar kolesterol badan?

Sebenarnya, tidur mempunyai ‘kuasa’ yang lebih besar daripada apa yang anda sangka.

Kurang tidur boleh meningkatkan risiko anda untuk menghidap pelbagai jenis masalah kesihatan, daripada
kenaikan berat badan
 hinggalah
sakit jantung
.

Cuba kira, berapa lama anda tidur malam semalam? Jika anda tidur kurang daripada 5 jam sehari, anda tergolong dalam kumpulan bahaya!

Kaitan kurang tidur dan kadar kolesterol

Menurut sebuah kajian yang dijalankan oleh pengkaji dari
Perelman School of Medicine
 di
University of Pennsylvania
, mereka yang tidur kurang 5 jam sehari lebih berkemungkinan
mempunyai kadar kolesterol yang tidak sihat.

Dalam masa yang sama, mereka juga selalunya tergolong dalam kumpulan yang obes dan mempunyai tekanan darah tinggi.

Namun, selepas mereka berusaha
mendapatkan tidur yang mencukupi
, profil risiko mereka jadi bertambah baik. Dapatan mereka daripada kajian ini kemudiannya diterbitkan di dalam jurnal
Sleep Medicine.

Walau bagaimanapun, menurut penulis kajian tersebut, Dr. Michael Grandner, mereka yang tidur kurang 5 jam sehari ini bukannya sengaja tidur lewat setiap malam. Sebaliknya, mereka mengalami masalah untuk tidur dengan nyenyak.

Tetapi, beliau tidak pasti sama ada kesukaran untuk tidur itu merupakan punca atau kesan tahap kolesterol yang tinggi di dalam badan mereka.

Mengapa mereka yang kurang tidur mempunyai kadar kolesterol tinggi?

Sukar untuk menentukan hubungan sebenar di antara masalah tidur dan kadar kolesterol dalam badan.

Walau bagaimanapun, ada beberapa penjelasan yang mungkin dapat menerangkan kaitan di antara dua perkara ini. Sebagai contoh:

1.
Obesiti

Mereka yang obes
 selalunya mempunyai lemak berlebihan pada bahagian mulut atau tekak yang boleh menghalang pernafasan ketika tidur.

Perkara ini boleh menyebabkan individu tersebut
mengalami apnea tidur
, sejenis masalah tidur yang mengakibatkan pernafasan terhenti.

2.
Hormon yang tidak seimbang

Leptin merupakan sejenis hormon yang dirembeskan oleh sel lemak dalam badan. Tujuan utamanya adalah untuk melakukan regulasi dan memberi isyarat kepada tubuh untuk berhenti apabila badan sudah menerima makanan yang mencukupi.

Walau bagaimanapun, individu yang mempunyai masalah tidur hilang sensitiviti terhadap bahan kimia ini.

Oleh sebab itu, mereka kerap makan dan berat badan mereka semakin bertambah. Akhirnya, mereka akan menghidap obesiti dan juga masalah sukar untuk tidur.

3.
Diet yang tidak sihat

Mereka yang mempunyai kadar kolesterol yang tinggi selalunya mengamalkan diet yang tidak sihat

Jika mereka sanggup melakukan perubahan yang sihat dan mengurangkan lemak dan gula dalam makanan, mereka boleh tidur dengan lebih lena pada masa hadapan.

4.
Kurang oksigen ketika tidur

Individu yang mengalami apnea tidur akan rasa sesak nafas atau nafas terhenti berkali-kali dalam satu malam. Perkara ini bukan sahaja tidak selesa, ia juga amat berbahaya.

Walaupun episod apnea tidur yang pesakit alami berdurasi pendek, ia masih boleh meningg
alkan kesan yang mendalam terhadap kualiti hidup pesakit.

Baiki pola kurang tidur untuk turunkan kolesterol dalam badan

Orang dewasa sepatutnya mendapatkan
tidur yang nyenyak 7 hingga 9 jam sehari
. Walaupun kadar kolesterol dan tidur belum terbukti berkaitan antara satu sama lain, tidak rugi jika anda cuba mengawal diet untuk tidur yang lebih nyenyak.

Jika anda mempunyai masalah tidur atau kolesterol tinggi, anda perlu berjumpa doktor untuk pemeriksaan lanjut, tidak kiralah jika ia berkaitan antara satu sama lain ataupun tidak.

Selain itu, cuba kurangkan amalan yang tidak sihat seperti merokok dan makan makanan segera.

Lakukan senaman dan cuba makan makanan yang kaya dengan serat untuk bantu anda tidur dengan lebih lena pada waktu malam.


Dibuli Adik-beradik, Bukan Isu Remeh

Kita biasa mendengar kes buli yang berlaku melibatkan remaja dan kanak-kanak. Tetapi  bagaimana pula dengan kes dibuli adik-beradik sendiri, adakah ia normal atau tidak?

Dibuli adik-beradik

Cabaran utama bagi penyelidik adalah untuk menentukan sama ada isu yang wujud adalah konflik biasa antara adik-beradik atau lebih menjurus kepada buli. Ini kerana terdapat perbezaan pemahaman mengenai “tingkah laku buli” pada guru, doktor dan pakar kesihatan awam dengan apa yang difahami oleh ibu bapa dan anak-anak.

Umumnya, buli ditafsir sebagai satu tingkah laku yang tidak diingini dan agresif. Ia melibatkan ketidakseimbangan kuasa dan pengulangan yang disengajakan. Salah satu cara terbaik untuk mengenal pasti isu buli adik-beradik adalah melalui tiga komponen buli.

Tiga komponen itu adalah ketidakseimbangan kuasa, tindakan yang sengaja dan tingkah laku berulang. Dalam erti kata lain, apabila konflik adik-beradik ini terlibat dalam panggilan nama, penghinaan atau penyindiran, intimidasi, penderaan fizikal dan tingkah laku berbentuk penganiayaan adalah dikira sebagai satu keadaan dibuli adik-beradik.

Isu pembulian adalah satu perkara yang tidak normal. Tiada adik-beradik yang perlu menjadi mangsa penganiayaan dan dibuli adik-beradik yang lain.

Kesan buli

Sering kali, kes buli antara adik-beradik dianggap sebagai isu remeh oleh kebanyakan ibu bapa. Tetapi tindakan sebegitu sebenarnya boleh memburukkan lagi keadaan, terutamanya kepada individu yang dibuli.

Dibuli adik-beradik sebenarnya boleh mendatangkan kesan bahaya kepada individu yang dibuli sama seperti
mangsa buli
 di taman permainan. Dalam satu kajian yang diterbitkan di dalam jurnal
Pediatrics,
menyatakan kesan individu yang dibuli sama ada oleh abang atau kakak adalah sama seperti dibuli rakan sebaya.

Adakalanya kesan dibuli adik-beradik adalah lebih teruk. Ia bukan sekadar memberi kesan ke atas harga diri. tetapi ia akan kekal dalam diri mangsa buli untuk tempoh panjang yang mungkin memakan masa bertahun-tahun. Keadaan ini sekali gus menjejaskan status rumah yang sepatutnya dianggap sebagai sebuah tempat yang selamat.

Jangan ambil mudah

Sebagai ibu bapa, anda tidak perlu memandang remeh isu ini. Anda harus mengambil tindakan menyelesaikan isu ini atau ia akan berlarutan sehingga memberi kesan yang lebih serius kepada anak yang dibuli.

Jika anda menyedari ada di antara anak anda dibuli oleh abang, kakak atau adiknya, cara yang terbaik adalah untuk berbincang secara bersemuka melibatkan anak yang dibuli dan anak yang membuli. Carilah jalan penyelesaian yang terbaik demi keharmonian keluarga anda.

Anda mungkin berminat untuk membaca artikel:

6 Tip Menangani Persaingan Antara Adik-beradik dalam Kalangan Anak Anda

Hubungan Anak Anda dengan Adik-beradiknya

Persaingan Adik-Beradik: Bagaimana Ibu Bapa Perlu Mengendalikannya?


Air Kencing Dihurung Semut? Selain Tanda Diabetes, Ini Juga Simptom Kondisi Lain!

Pernahkah anda
terfikir kalau pesakit diabetes
 itu memiliki air kencing manis dari segi bau dan rasa? Anda tidak keseorangan jika masih tertanya. Jom baca artikel untuk tahu lebih lanjut!

Untuk mendapatkan lebih banyak informasi tentang Kencing Manis, anda boleh klik
di sini
.

Normalkah jika air kecil dihurung oleh semut?

Thomas Willis merupakan antara doktor pertama yang mengaitkan rasa manis urin dengan penyakit kencing manis.

Rasa air kecil milik pesakitnya itu membuatkan Willis rasa pelik, sehinggakan beliau merekodkan penemuannya sebagai ‘satu rasa yang manis seperti madu dan tidak dapat dijelaskan dengan kata-kata’.

Sebenarnya, bukan Thomas Willis sahaja doktor yang pernah merasa urin. Doktor pada zaman dahulu juga akan merasa urin milik pesakit untuk tentukan
jika mereka menghidap diabetes
.

Pesakit kencing manis yang mengambil ubat gliflozins boleh mengalami kondisi kencing manis yang benar-benar rasa manis.

Ubat ini berfungsi dengan cara
menghalang buah pinggang daripada menyerap
 gula kembali ke dalam darah.

Oleh itu, lebihan gula akan keluar bersama-sama air kecil, lalu menyebabkan urin menjadi manis.

Jangan risau jika semut bertindak menghurung air kencing manis anda. Jika anda mengambil gliflozins, ia bermaksud ubat anda berfungsi dengan baik!

Namun, jika anda
tidak pernah didiagnosis dengan diabetes
, hati-hati kerana ini merupakan
bacaan gula dalam air kencing
, darah dan tubuh anda sedang tinggi.

Selain itu, anda juga mungkin alami simptom-simptom seperti di bawah:

Kepenatan

Haus yang amat sangat

Tidak lalu makan

Turun berat badan secara tiba-tiba

Buang air lebih banyak dari biasa

Jika anda nampak semut di sekitar mangkuk tandas anda selepas ini, cuba
ambil ujian gula dalam darah
.

Lebih baik lagi jika anda boleh berhubung terus dengan doktor pakar untuk sesi konsultasi.

Diabetes merupakan salah satu penyakit yang sering berlaku dalam kalangan rakyat Malaysia.

Berdasarkan laporan daripada Kementerian Kesihatan Malaysia, 1 daripada 5
individu dewasa di Malaysia menghidap diabetes
.

Oleh itu, jika anda rasa mungkin menghidap penyakit ini, cepat-cepatlah berjumpa doktor sebelum terlambat ya!

Renal glycosuria juga boleh sebabkan air kencing manis!

Renal glycosuria merupakan satu keadaan di mana glukosa dibuang melalui urin walaupun
paras gula dalam darah individu
 tersebut adalah normal.

Ia merupakan penyakit keturunan dan boleh terjadi kepada sesiapa sahaja tidak kira jantina.

Namun, khabar baiknya ialah, individu yang mempunyai penyakit ini tidak akan mengalami apa-apa simptom yang serius.

Pesakit renal glycosuria mempunyai tiub renal yang tidak dapat berfungsi dengan baik. Tiub ini merupakan penapis utama dalam buah pinggang manusia.

Sebab itulah
glukosa tidak dapat ditapis dengan sempurna
 dan keluar bersama-sama dengan air kencing.

Keadaan ini juga boleh mengakibatkan air kencing manis terjadi kepada seseorang.

Selalunya, individu yang mempunyai renal glycosuria tidak memerlukan apa-apa rawatan dan boleh hidup normal seperti orang lain.

Tetapi, sebahagian pesakit renal glycosuria
boleh menghidap diabetes dengan
 meningkatnya umur.

MSUD – Air kencing milik bayi seperti sirap maple

Satu lagi jenis penyakit yang jarang berlaku ialah
maple syrup urine disease
(MSUD) ataupun penyakit air kencing manis dari segi bau dan rasa seperti sirap maple.

Penyakit ini berlaku sejak bayi dan dikenal pasti oleh doktor seawal kelahiran.

MSUD juga amat jarang berlaku dan hanya 1 bayi daripada 185,000 kelahiran sahaja yang dikesan mempunyai penyakit ini.

Pesakit MSUD tidak boleh memproses beberapa jenis asid amino dan menyebabkan bahan tersebut
berkumpul dalam darah dan juga urin
.

Tahap
amino asid yang tinggi dalam badan
 boleh bertukar menjadi toksik.

Salah satu simptom penyakit ini ialah bau urin yang manis seakan-akan sirap maple.

Berbeza dengan pesakit renal glycosuria, penghidap penyakit ini terpaksa mengalami rawatan seumur hidup untuk elak daripada komplikasi yang serius.

Tetapi, dengan pengesanan awal, diet yang berkesan dan rawatan yang betul, kehidupan pesakit MSUD boleh dibantu. Jika ingin pulih sepenuhnya, pesakit MSUD
perlu melalui pemindahan hati
.